ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
బాలురు , బాలికల కోసం మాదకద్రవ్యాల పునరావాస కేంద్రాలు
మాదకద్రవ్యాలకు బానిసలైన వారికి చికిత్స పునరావాసం కోసం రాష్ట్రాలు/కేంద్రపాలిత ప్రాంతాలు/స్వచ్ఛంద సంస్థలకు నిధులు అందిస్తున్న మంత్రిత్వ శాఖ
ఎన్ ఎ పి డి డి ఆర్  పథకం కింద, మాదకద్రవ్యాల వ్యసనపరుల చికిత్స పునరావాసం కోసం మంత్రిత్వ శాఖ రాష్ట్రాలు / కేంద్ర పాలిత ప్రాంతాలు / ఎన్ జి ఒ లకు నిధులను అందిస్తుంది. కౌన్సెలింగ్/డీ అడిక్షన్ కేంద్రాలను ఏర్పాటు చేయడం , జైళ్లు, జూవెనల్ హోమ్ లు వంటి మూతబడిన ప్రదేశాలలో అవసరం ఉన్న మహిళలు, పిల్లలు మొదలైన మత్తు పదార్థాల బానిసల కోసం, సంరక్షణ, రక్షణ/చట్టం లేదా మరేదైనా ఇతరత్రా అవసరం ఉన్న మహిళలు ,పిల్లల వంటి ప్రత్యేక సమూహాల కోసం కౌన్సెలింగ్/డీ అడిక్షన్ సౌకర్యాలు కల్పించడం పథకం మార్గదర్శకాలలో ఉన్నాయి. మంత్రిత్వ శాఖ లేదా ఇతర కేంద్ర మంత్రిత్వ శాఖలతో కలసి వివిధ సంస్థలు / ప్రభుత్వ శాఖల ద్వారా ఈ మార్గదర్శకాలు అమలు జరుగుతాయి.
మహిళలు, పిల్లల కోసం చికిత్సా కేంద్రాలను ఏర్పాటు చేయాలని రాష్ట్రాలు/ కేంద్రపాలిత ప్రాంతాలను ఎప్పటికప్పుడు కోరుతున్నారు. ప్రస్తుతం పిల్లలకు చికిత్స సౌకర్యాలు కల్పించే ఐ ఆర్ సి ఎ లేదు. ఏదేమైనా, సామాజిక న్యాయం ,సాధికారత విభాగం 340 ఇంటిగ్రేటెడ్ రిహాబిలిటేషన్ సెంటర్ ఫర్ అడిక్ట్స్  నిర్వహణ లో ఎన్ జి ఒ లకు మద్దతు ఇస్తోంది, ఇవి మగ ఆడ వ్యసనపరులకు కౌన్సెలింగ్ చికిత్సను అందిస్తాయి.
కేంద్ర సామాజిక న్యాయం, సాధికారత శాఖ సహాయ మంత్రి ఎ.నారాయణస్వామి రాజ్యసభ లో ఒక లిఖితపూర్వక సమాధానం లో ఈ వివరాలు తెలిపారు.
విద్యుత్తు మంత్రిత్వ శాఖ
2026 నాటికి విద్యుత్ గ్రిడ్ కు చెందిన అన్ని రాష్ట్ర డిస్పాచ్ కేంద్రాలు సూపర్వైజరీ కంట్రోల్ , డేటా అక్విజిషన్ వ్యవస్థను కలిగి ఉంటాయి: కేంద్ర విద్యుత్, నూతన,పునరుత్పాదక ఇంధన మంత్రి
విద్యుత్ మంత్రిత్వ శాఖ పరిధిలోని ప్రభుత్వ రంగ గ్రిడ్-ఇండియా సంస్థ పటిష్టంగా ఏర్పాటైన పర్యవేక్షక నియంత్రణ, డేటా అక్విజిషన్  / ఇంధన నిర్వహణ వ్యవస్థలు  ద్వారా జాతీయ, ప్రాంతీయ లోడ్ డిస్పాచ్ సెంటర్లు  వద్ద రాష్ట్ర లోడ్ డిస్పాచ్ కేంద్రాలు  ఆర్ ఎల్ డి సి ల ద్వారా విద్యుత్ వ్యవస్థ పర్యవేక్షణ కోసం వివిధ సబ్ స్టేషన్లు, ఉత్పత్తి కేంద్రాల నుంచి రియల్ టైమ్ పారామీటర్లను పర్యవేక్షిస్తుందని కేంద్ర విద్యుత్, నూతన,పునరుత్పాదక ఇంధన మంత్రి రాజ్యసభకు తెలిపారు. ఈ వ్యవస్థలను ఎప్పటికప్పుడు అప్ గ్రేడ్ చేస్తున్నారు.
సెంట్రల్ ఎలక్ట్రిసిటీ అథారిటీ  రెగ్యులేషన్స్, 2022లోని రెగ్యులేషన్ 43 స్కాడా వ్యవస్థల మోహరింపుతో సహా సబ్ స్టేషన్ల కేంద్రీకృత రిమోట్ మానిటరింగ్ కార్యకలాపాలను నిర్దేశిస్తుంది.
వివిధ ఎస్ ఎల్ డి సి లలో స్కాడా వ్యవస్థలు రీప్లేస్ మెంట్/అప్ గ్రేడేషన్ ప్రక్రియలో ఉన్నాయని, 2026 నాటికి ఇవి పూర్తవుతాయని మంత్రి తెలిపారు.
ఎఐ/ఎంఎల్ అల్గారిథమ్స్, సైబర్ సెక్యూరిటీ చర్యలు, ట్రాన్స్ మిషన్ ఆస్తుల నిర్మాణం, తనిఖీ కోసం రోబోలు, డ్రోన్లను ఉపయోగించి ప్రిడిక్టివ్ మెయింటెనెన్స్ టెక్నిక్స్ కోసం ప్రభుత్వం తీసుకున్న చర్యలు ఈ క్రింది విధంగా ఉన్నాయని మంత్రి తెలియజేశారు.
-
అన్ని గ్రిడ్ సబ్ స్టేషన్లు పవర్ సిస్టమ్ అసెట్ ల వివిధ పారామీటర్ లను లెక్కించడం కోసం సెన్సార్ లను ఉపయోగిస్తాయి, అవి: ఆయిల్ టెంపరేచర్, వైండింగ్ టెంపరేచర్, ట్రాన్స్ ఫార్మర్ కరిగిన గ్యాస్ విశ్లేషణ, సర్క్యూట్ బ్రేకర్ ల కాంటాక్ట్ రెసిస్టెన్స్ మొదలైనవి. ప్రిడిక్టివ్ మెయింటెనెన్స్ కోసం కంప్యూటర్ ఎయిడెడ్ టూల్స్ తో ఈ పారామీటర్లను మరింత విశ్లేషిస్తారు.
-
సెంట్రల్ ఎలక్ట్రిసిటీ అథారిటీ  అక్టోబర్ 2021 లో విద్యుత్ రంగంలో సైబర్ భద్రత కోసం మార్గదర్శకాలను జారీ చేసింది.
-
సైబర్ భద్రతా సంఘటనలకు ప్రతిస్పందనను సమన్వయం చేయడానికి ,మద్దతు ఇవ్వడానికి సిఇఎలో సిఇఆర్టి-ఇన్ మార్గదర్శకత్వంలో కంప్యూటర్ సెక్యూరిటీ ఇన్సిడెంట్ రెస్పాన్స్ టీమ్ ఫర్ పవర్  ను ఏర్పాటు చేశారు. సైబర్ భద్రతా ఘటనలను నివారించడానికి, గుర్తించడానికి, నిర్వహించడానికి, ప్రతిస్పందించడానికి హ్యాండ్-హోల్డ్ యుటిలిటీలను ఏర్పాటు చేసింది.
-
సెంట్రల్ ఎలక్ట్రిసిటీ అథారిటీ  నిబంధనలు, 2022 రెగ్యులేషన్ 87 క్లిష్టమైన ,చేరుకోలేని భూభాగాలలో ప్రసార ఆస్తుల నిర్మాణం, తనిఖీ కోసం మానవరహిత ఏరియల్ వాహనాన్ని ఉపయోగించే నిబంధనను నిర్దేశిస్తుంది.
దేశంలోని సబ్ స్టేషన్ల సామర్థ్యాన్ని ,మొత్తం విద్యుత్ ప్రసార వ్యవస్థను మెరుగుపరచడానికి, సిఇఎ ట్రాన్స్ మిషన్, సబ్ స్టేషన్ లను ప్లాన్ చేయడానికి మార్చి 2023 లో "ట్రాన్స్ మిషన్ ప్లానింగ్ ప్రమాణం" పై మాన్యువల్ ను తీసుకు వచ్చింది.
కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె.సింగ్ 2023 ఆగస్టు 8 న రాజ్యసభలో ఒక ప్రశ్నకు ఇచ్చిన లిఖితపూర్వక సమాధానం లో ఈ వివరాలు తెలిపారు.
ప్రధాన మంత్రి కార్యాలయం
అయోధ్య ప్రగతి ప్రణాళికపై ప్రధానమంత్రి సమీక్ష
ఆధ్యాత్మిక కేంద్రంగా.. అంతర్జాతీయ పర్యాటక కూడలిగా..
సుస్థిర అత్యాధునిక నగరంగా రూపుదిద్దుకోనున్న అయోధ్య;
అయోధ్య మన అత్యుత్తమ సంప్రదాయాలను.. ప్రగతిశీల
పరివర్తనాత్మకతను దశదిశలా చాటాలి: ప్రధానమంత్రి;
మానవ నైతిక నిరతిని అయోధ్య ఆధునిక మౌలిక సదుపాయాలు
ప్రతిబింబించాలి... తద్వారా అందరికీ ప్రయోజనకరం కావాలి: ప్రధాని;
అయోధ్యను తదుపరి పురోగమన దశకు తీసుకెళ్లే వేగం
ఇప్పట్నుంచే పుంజుకోవడం తప్పనిసరి: ప్రధానమంత్రి;
ప్రజల.. ముఖ్యంగా యువత ఆరోగ్యకర భాగస్వామ్య స్ఫూర్తి
అయోధ్య అభివృద్ధి పనులకు మార్గదర్శకం కావాలి: ప్రధాని
అయోధ్య ప్రగతి ప్రణాళికను ప్రధానమంత్రి శ్రీ నరేంద్ర మోదీ సమీక్షించారు. ఈ మేరకు అయోధ్య నగరం అభివృద్ధి సంబంధిత వివిధ అంశాలతో ఉత్తరప్రదేశ్ ప్రభుత్వాధికారులు ఒక ప్రదర్శనద్వారా ఆయనకు నివేదించారు. అయోధ్యను ఆధ్యాత్మిక కేంద్రంగా, అంతర్జాతీయ పర్యాటక కూడలిగా, సుస్థిర అత్యాధునిక నగరంగా తీర్చిదిద్దడానికి ఈ ప్రణాళికను రూపొందించారు. ఈ సందర్భంగా అయోధ్యతో అనుసంధాన పెంచేదిశగా రూపుదిద్దుకోనున్న, ప్రతిపాదిత పథకాల గురించి వారు ప్రధానికి వివరించారు. ఇందులో భాగంగా విమానాశ్రయం, రైల్వే స్టేషన్ విస్తరణ, బస్సు స్టేషన్, రోడ్లు, రహదారులు తదితర పథకాల గురించి చర్చించారు. దీంతోపాటు అయోధ్యకు అనుబంధంగా హరితక్షేత్ర శివారు పట్టణాభివృద్ధిపైనా అధికారులు చర్చించారు. నగరాన్ని సందర్శించే భక్తులకు వసతిసహా ఆశ్రమాలు, మఠాలు, హోటళ్లు, వివిధ రాష్ట్రాల భవనాలకు స్థలం కేటాయించబడుతుంది. ఇవేకాకుండా పర్యాటకుల కోసం సహాయ-వసతి కేంద్రం, ప్రపంచ స్థాయి ప్రదర్శనశాల నిర్మాణం కూడా చేపడతారు.
సరయూ నది, దాని ఘాట్ల చుట్టూ మౌలిక వసతులు కల్పించడంపై ప్రత్యేకంగా దృష్టి సారించారు. దీంతోపాటు సరయూ నదిలో నిరంతర నౌకా విహార సదుపాయం ఏర్పాటుకు సంకల్పించారు. మరోవైపు సైకిళ్లపై వెళ్లేవారికి, పాదచారులకు తగినంత స్థలం కేటాయిస్తూ నగరాన్ని సుస్థిర స్థాయిలో అభివృద్ధి చేయనున్నారు. అలాగే అత్యాధునిక నగర స్థాయి మౌలిక సదుపాయాలతో వాహనాల రాకపోకలను ఆధునిక పద్థతిలో నిర్వహించనున్నారు. అయోధ్య నగరం ప్రతి భారతీయుడి సాంస్కృతిక చైతన్యంలో ప్రతిబింబిస్తుందని ప్రధానమంత్రి అభివర్ణించారు. ఆ మేరకు అయోధ్య మన అత్యుత్తమ సంప్రదాయాలను, ప్రగతిశీల పరివర్తనాత్మకతను దశదిశలా చాటాలని ఆయన ఆకాంక్షించారు.
అయోధ్య ఆధ్యాత్మికతతో నిండినదేగాక లోకోత్తర నగరమని, మానవ నైతిక నిరతిని ఇక్కడి ఆధునిక మౌలిక సదుపాయాలు ప్రతిబింబించాలని ప్రధానమంత్రి అభిలషించారు. తద్వారా పర్యాటకులు, భక్తజనంసహా అందరికీ ప్రయోజనకరంగా నిలవాలని ఆయన స్పష్టం చేశారు. ఆ మేరకు జీవితంలో కనీసం ఒక్కసారి అయోధ్య సందర్శించాలని రాబోయే తరాలవారు ఉవ్విళ్లూరేలా ఉండాలని ప్రధానమంత్రి నిర్దేశించారు. అయోధ్యలో అభివృద్ధి పనులు రాబోయే రోజుల్లోనూ కొనసాగుతాయని ప్రధానమంత్రి పేర్కొన్నారు. అదే సమయంలో అయోధ్యను తదుపరి పురోగమన దశకు తీసుకెళ్లేందుకు ఇప్పట్నుంచే వేగం పుంజుకోవడం తప్పనిసరని స్పష్టం చేశారు. అయోధ్యకుగల గుర్తింపును ఘనంగా ముందుకు తీసుకెళ్లడానికి, దాని సాంస్కృతిక ఉత్తేజాన్ని వినూత్న మార్గాల్లో సజీవంగా ఉంచడానికి మనమంతా సమష్టిగా కృషిచేయాలని పిలుపునిచ్చారు.
మహాపురుషుడైన శ్రీరాముడు జనావళిని ఏకతాటిపైకి తేగల సమర్థుడని, తదనుగుణంగా ప్రజల.. ముఖ్యంగా యువత ఆరోగ్యకర భాగస్వామ్య స్ఫూర్తి అయోధ్య అభివృద్ధి పనులకు మార్గదర్శకం కావాలని ప్రధాని స్పష్టం చేశారు. ఈ నగరాభివృద్ధిలో ప్రతిభావంతులైన యువతరం శక్తిసామర్థ్యాలను సముచితంగా వినియోగించుకోవాలని అధికారులకు ఆయన సూచించారు. ఉత్తరప్రదేశ్ ముఖ్యమంత్రి శ్రీ యోగి ఆదిత్యనాథ్, ఉప ముఖ్యమంత్రులు శ్రీ కేశవ్ ప్రసాద్ మౌర్య, శ్రీ దినేష్ శర్మసహా పలువురు రాష్ట్ర మంత్రులు కూడా ఈ సమీక్ష సమావేశంలో పాల్గొన్నారు.
(
ప్రధాన మంత్రి కార్యాలయం
పౌర పురస్కారాల ప్రధానోత్సవ కార్యక్రమానికి హాజరైన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు రాష్ట్రపతి భవన్ లో జరిగిన పౌర పురస్కారాల ప్రదానోత్సవానికి హాజరయ్యారు.
‘‘రాష్ట్రపతి భవన్ లో జరిగిన పౌర అవార్డుల ప్రదానోత్సవానికి హాజరయ్యాను. వివిధ రంగాల్లో తమకంటూ ప్రత్యేక గుర్తింపు తెచ్చుకుని, దేశ ప్రగతికి దోహదపడిన అత్యుత్తమ సాధకుల మధ్య ఉండటం స్ఫూర్తిదాయకం ‘‘
అని ప్రధాన మంత్రి ట్వీట్ చేశారు.
ఆరోగ్య, కుటుంబ సంక్షేమ మంత్రిత్వ శాఖ
77.24 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
గత 24 గంటల్లో 63.97 లక్షలకుపైగా డోసులు పంపిణీ
97.65 శాతానికి చేరిన రికవరీ రేటు
గత 24 గంటల్లో 34,403 కొత్త కేసులు నమోదు
మొత్తం కేసుల్లో క్రియాశీల కేసులు  1.02 శాతం
వారపు పాజిటివిటీ రేటు  గత 84 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 77.24 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 63,97,972 డోసులతో కలిపి, మొత్తంగా 77.24 కోట్ల డోసులను  టీకా కార్యక్రమం అధిగమించింది. 77,78,319 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,66,108
|
|
రెండో డోసు
|
|
86,55,036
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,41,064
|
|
రెండో డోసు
|
|
1,42,56,730
|
|
18-44 ఏళ్ల వారు
|
|
మొదటి డోసు
|
|
31,20,61,294
|
|
రెండో డోసు
|
|
5,05,68,273
|
|
45-59 ఏళ్ల వారు
|
|
మొదటి డోసు
|
|
14,69,74,803
|
|
రెండో డోసు
|
|
6,56,47,680
|
|
60 ఏళ్లు పైబడినవారు
|
|
మొదటి డోసు
|
|
9,48,63,636
|
|
రెండో డోసు
|
|
5,06,91,120
|
|
మొత్తం
|
|
77,24,25,744
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 37,950 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,25,98,424 కు పెరిగింది.
దేశవ్యాప్త రికవరీ రేటు 97.65 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 82వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 34,403 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,39,056. దేశంలోని మొత్తం పాజిటివ్ కేసుల్లో ఇది 1.02 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,27,420 పరీక్షలు చేశారు. దేశవ్యాప్తంగా ఇప్పటివరకు 54.92 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.97 శాతంగా ఉంది. గత 84 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.25 శాతంగా ఉంది. రోజువారీ పాజిటివిటీ రేటు గత 18 రోజులుగా 3 శాతం కంటే తక్కువగా, 101 రోజులుగా 5 శాతం కంటే తక్కువగా నమోదవుతోంది.
ఆయుష్
అంతర్జాతీయ యోగా దినోత్సవం  2021 న ప్రధానమంత్రి యోగా అవార్డులు
నవంబర్ 9, 2014న ప్రారంభమైనప్పటి నుండి ఆయుష్ మంత్రిత్వ శాఖ , భారత ప్రభుత్వం  ప్రపంచవ్యాప్తంగా యోగా సాధనకు ప్రాముఖ్యం కల్పించేందుకు విశేషంగా కృషిచేస్తున్నాయి. ఆయుష్ మంత్రిత్వ శాఖ ముఖ్య కార్యక్రమాలలో ఒకటైన అంతర్జాతీయ యోగా దినోత్సవం  అంతర్జాతీయ గుర్తింపు పొందింది. యోగా యొక్క ప్రయోజనాల గురించి ప్రపంచవ్యాప్తంగా ప్రజలకు తెలియజేయడం మరియు యోగా ద్వారా ఆరోగ్యం ఆరోగ్యంపై ప్రజల ఆసక్తిని పెంపొందించడానికి చర్యలు తీసుకోవడం అంతర్జాతీయ యోగా దినోత్సవాన్ని  పాటించడం యొక్క లక్ష్యం.
గౌరవనీయ ప్రధానమంత్రి శ్రీ నరేంద్ర మోదీ రెండవ అంతర్జాతీయ యోగా దినోత్సవం  2016 న, రెండు రకాల యోగా అవార్డులను ప్రకటించారు. అంతర్జాతీయ యోగా దినోత్సవం సందర్భంగా అంతర్జాతీయం మరియు జాతీయ అవార్డులు ప్రకటించబడతాయి. యోగా యొక్క ప్రమోషన్ మరియు అభివృద్ధికి నిరంతర కృషి చేయడం ద్వారా సమాజంపై గణనీయమైన ప్రభావాన్ని చూపిన వ్యక్తి  / సంస్థను గుర్తించడం మరియు సత్కరించడం ఈ అవార్డుల యొక్క ఉద్దేశ్యం.
కోవిడ్ -19 మహమ్మారి కారణంగా ఈ అవార్డు కోసం 2020లో దరఖాస్తులు ఆహ్వానించలేదు. అయితే మునుపటి సంవత్సరాల మాదిరిగానే ఆయుష్ మంత్రిత్వ శాఖ , భారత ప్రభుత్వం  ప్రధాన మంత్రి యోగా అవార్డులతో  దేశంలోని వివిధ ప్రాంతాల నుండి మరియు ప్రపంచవ్యాప్తంగా గతంలో గుర్తింపునకు నోచుకోని హీరోలను మరియు సంస్థలను సత్కరిస్తుంది. ఈ అవార్డును MY GOV ప్లాట్ఫామ్లో నిర్వహిస్తారు. భారతీయ మూలం కలిగిన సంస్థలకు రెండు జాతీయ వర్గాలు మరియు భారతీయ లేదా విదేశీ మూలానికి చెందిన సంస్థలకు రెండు అంతర్జాతీయ వర్గాలు ఉంటాయి. ఈ అవార్డుల కోసం దరఖాస్తుదారులు / నామినీలు యోగాలో గొప్ప అనుభవం కలిగి ఉండాలి. మరియు యోగాపై లోతైన అవగాహన కలిగి ఉండాలి. అన్ని విధాలుగా పూర్తి చేసిన దరఖాస్తును దరఖాస్తుదారు నేరుగా పంపించవచ్చు . లేదా వారు పనిచేసే ప్రముఖ వ్యక్తి లేదా సంస్థ నామినేట్ చేయవచ్చు. ఒక నిర్దిష్ట సంవత్సరంలో జాతీయ అవార్డు లేదా అంతర్జాతీయ అవార్డుకు ఒక దరఖాస్తుదారుడు ఒక అవార్డు విభాగానికి మాత్రమే నామినేట్ చేయవచ్చు / నామినేట్ కాబడవచ్చు.
ఈ సంవత్సరానికి నామినేషన్ ప్రక్రియ 30/03/2021 నుండి ప్రారంభమయింది. ఎంట్రీలు సమర్పించడానికి చివరి తేదీ 30/04/2021. ఎంపిక ప్రక్రియ పారదర్శకంగా నిర్వహించబడుతుంది. దీని కోసం ఆయుష్ మంత్రిత్వ శాఖ , భారత ప్రభుత్వం , స్క్రీనింగ్ కమిటీ మరియు మూల్యాంకన కమిటీ  చేత రెండు కమిటీలను ఏర్పాటు చేస్తాయి. అవార్డుల గ్రహీతలను ఖరారు చేసేందుకు ఇవి ఎంపిక మరియు మూల్యాంకన ప్రమాణాలను నిర్ణయిస్తాయి. ఆసక్తిగల దరఖాస్తుదారులు నామినేషన్ల ప్రక్రియను అర్థం చేసుకోవడానికి మరియు పాల్గొనడానికి https://innovateindia.mygov.in/pm-yoga-awards/ వద్ద పిఎంవైఎ పేజీని దర్శించవచ్చు.
విజేతలను ట్రోఫీ, సర్టిఫికేట్ మరియు 25 లక్షల రూపాయల నగదు పురస్కారం ద్వారా సత్కరిస్తారు. ఇది 2021 జూన్ 21 న అంతర్జాతీయ యోగా దినోత్సవం సందర్భంగా ప్రకటించబడుతుంది. ఉమ్మడి విజేతల విషయంలో అవార్డులు విభజించబడతాయి.
సాంస్కృతిక మంత్రిత్వ శాఖ
దృశ్యమాధ్యమం ద్వారా 17 మార్చిన కువైట్లో ఫెస్టివల్ ఆఫ్ ఇండియాను ప్రారంభించిన విదేశీ వ్యవహారాలు, సంస్కృతి శాఖల సహాయమంత్రి శ్రీమతి మీనాక్షీ లేఖీ
కువైట్లో జరుగుతున్న ఫెస్టివల్ ఆఫ్ ఇండియా ఇరు దేశాల మధ్య గల సచేతన సాంస్కృతిక సంబంధాలను మరింత బలోపేతం చేస్తుందిః శ్రీమతి మీనాక్షీ లేఖి
కువైట్ దేశంలో 17 మార్చి 2023న నిర్వహించిన ఫెస్టివల్ ఆఫ్ ఇండియాను భారత విదేశాంగ వ్యవహారాలు, సాంస్కృతిక శాఖ సహాయ మంత్రి శ్రీమతి మీనాక్షీ లేఖీ దృశ్యమాధ్యమం ద్వారా ప్రారంభించారు. కార్యక్రమాన్ని ఉద్దేశించి ప్రసంగిస్తూ, భారత్ - కువైట్ల మధ్య గల బలమైన చారిత్రిక సంబంధాన్ని పట్టి చూపడమే కాక, ప్రస్తుతం భారత్, కువైట్ల మధ్య సాగుతున్న సాంస్కృతిక బదలాయింపులను ప్రశంసించారు. ఇరు దేశాల మధ్య గల సచేతనమైన సాంస్కృతిక సంబంధాలను కువైట్లో జరుగుతున్న ఫెస్టివల్ ఆఫ్ ఇండియా మరింత బలోపేతం చేస్తుందని ఆమె ఉద్ఘాటించారు.
భారత ప్రభుత్వపు సాంస్కృతిక మంత్రిత్వ శాఖ పంపిన ప్రముఖ సాంస్కృతిక బృందాల ప్రదర్శనలు ఈ వేడుకలో ప్రత్యేక ఆకర్షణగా ఉన్నాయి. ఈ ఫెస్టివల్లో ప్రదర్శించిన మూడు బృందాలలో 1) కుత్బీ సోదరుల - కవ్వాలీ ప్రదర్శన 2) హసన్ ఖాన్ బృందం - రాజస్థానీ జానదపదం 3) అనిరుధ్ వర్మ కలెక్టివ్ - భారతీయ సంప్రదాయ, సమకాలీన సంగీతాల ఫ్యూజన్ ఉన్నాయి. ఈ బృందాలు భారతదేశంలోని విభిన్న ప్రాంతాల, సంస్కృతుల, మతాల నుంచి భారతదేశ నాగరికత చారిత్రిక మేళన చిత్రాన్ని అందించాయి.
ఫెస్టివల్ ఆఫ్ ఇండియాను స్టేట్ ఆఫ్ కువైట్లో 17-18 మార్చి 2023న కువై ట్లోని భారతదేశ రాయబార కార్యాలయం భారత ప్రభుత్వ సాంస్కృతిక మంత్రిత్వ శాఖ ఆధ్వర్యంలో నిర్వహించింది. కోవిడ్-19 మహమ్మారి అనంతరం సాంస్కృతిక మంత్రిత్వ శాఖ విదేశాలలో నిర్వహించిన కార్యక్రమాలలో ఫెస్టివల్ ఆఫ్ ఇండియా మొదటిది. ఈ ఫెస్టటివల్కు స్టేట్ ఆఫ్ కువైట్ ప్రభుత్వ సమాచార, సాంస్కృతిక మంత్రిత్వ శాఖలు, సంస్కృతి, కళలు, లెటర్స్ జాతీయ కౌన్సిల్  తోడ్పడ్డాయి. దీని ముగింపు కార్యక్రమాన్ని యార్మౌక్ కల్చరల్ సెంటర్లోని దర్ అల్ అథర్ ఇస్లామియా  లో 18 మార్చి 2023న నిర్వహించారు. ఈ కార్యక్రమానికి కువైటీ మిత్రులు, భారతీయ సమాజానికి చెందిన వారు హాజరయ్యారు.
ఈ సాంస్కృతిక ప్రదర్శనలతో పాటుగా 18 మార్చి 2023న కువైటీ మిత్రులకు, రాయబార సమాజానికీ కువైట్లోని భారతీయ రాయబార కార్యాలయం ఇన్క్రెడిబుల్ ఇండియా - టూరిజం ఎగ్జిబిషన్ , భారతీయ కాఫీ రుచి చూసే కార్యక్రమాలను నిర్వహించింది.
కార్పొరేట్ వ్యవహారాల మంత్రిత్వ శాఖ
ల్యాంకో అమర్కంటక్ పవర్ లిమిటెడ్ యొక్క 100% వాటాలను పీ ఎఫ్ సీ ప్రాజెక్ట్స్ లిమిటెడ్, ఆర్ ఈ సీ లిమిటెడ్, ఎస్ జే వీ ఎన్ లిమిటెడ్ మరియు దామోదర్ వ్యాలీ కార్పొరేషన్ కొనుగోలును సీ సీ ఐ ఆమోదించింది
పీ ఎఫ్ సీ ప్రాజెక్ట్స్ లిమిటెడ్, ఆర్ ఈ సీ లిమిటెడ్, ఎస్ జే వీ ఎన్ లిమిటెడ్ మరియు దామోదర్ వ్యాలీ కార్పొరేషన్ ల ల్యాంకో అమర్కంటక్ పవర్ లిమిటెడ్ యొక్క 100% వాటాల ప్రతిపాదిత కొనుగోలును కాంపిటీషన్ కమిషన్ ఆఫ్ ఇండియా  ఆమోదించింది.
ప్రతిపాదిత కలయిక పీ ఎఫ్ సీ ప్రాజెక్ట్స్ లిమిటెడ్ , ఆర్ ఈ సీ లిమిటెడ్ , ఎస్ జే వీ ఎన్ లిమిటెడ్  మరియు దామోదర్ వ్యాలీ కార్పొరేషన్  ద్వారా ల్యాంకో అమర్కంటక్ పవర్ లిమిటెడ్  యొక్క 100% వాటాను కొనుగోలు చేయడానికి సంబంధించినది.
కొనుగోలుదారులు
పీ పీ ఎల్ భారత ప్రభుత్వ సంస్థ అయిన పవర్ ఫైనాన్స్ కార్పొరేషన్ లిమిటెడ్  యొక్క పూర్తి యాజమాన్యంలోని అనుబంధ సంస్థ. విద్యుదుత్పత్తి మరియు పంపిణీ వ్యాపారాన్ని నిర్వహించేందుకు (పీ పీ ఎల్ ఏర్పాటు చేయబడింది.
ఆర్ ఈ సీ , పీ ఎఫ్ సీ యొక్క అనుబంధ సంస్థ. ఇది ప్రస్తుతం రిజర్వ్ బ్యాంక్ ఆఫ్ ఇండియాచే ఇన్ఫ్రాస్ట్రక్చర్ ఫైనాన్స్ కంపెనీగా వర్గీకరించబడిన నాన్-బ్యాంకింగ్ ఫైనాన్షియల్ కంపెనీ.
ఎస్ జే వీ ఎన్ అనేది హిమాచల్ ప్రదేశ్ ప్రభుత్వం మరియు వాటాదారుల లిస్టెడ్ కంపెనీ. ప్రస్తుతం, ఎస్ జే వీ ఎన్ భారతదేశంలోని హిమాచల్ ప్రదేశ్, ఉత్తరాఖండ్, బీహార్, మహారాష్ట్ర మరియు ఉత్తరప్రదేశ్ రాష్ట్రాలలో ఇతర రాష్ట్రాలలో ప్రాజెక్ట్లను అమలు చేస్తోంది మరియు నిర్వహిస్తోంది.
డి వీ సి దామోదర్ వ్యాలీ కార్పొరేషన్ చట్టం, 1948 ప్రకారం ఏర్పాటు చేయబడిన ఒక చట్టబద్ధమైన కార్పొరేషన్. ఇది భారతదేశంలోని ఇతర రాష్ట్రాలలో విద్యుత్ ఉత్పత్తి, ప్రసారం మరియు జల నిర్వహణ వంటి వ్యాపారాలలో నిమగ్నమై ఉంది.
లక్ష్యం
ఎల్ ఏ పీ ఎల్ భారతదేశంలో విద్యుత్ ఉత్పత్తిలో నిమగ్నమై ఉన్న లిస్టెడ్ చేయని పబ్లిక్ లిమిటెడ్ కంపెనీ.
సీ సీ ఐ యొక్క వివరణాత్మక ఆర్డర్ అనుసరించబడుతుంది.
ప్రధాన మంత్రి కార్యాలయం
గత నెల "మన్-కీ-బాత్" ఆధారంగా రూపొందించిన ఒక చిన్న పుస్తకాన్ని పంచుకున్న - ప్రధానమంత్రి
గత నెల ప్రసారమైన "మన్-కీ-బాత్" సంచికలో చర్చించిన కొన్ని ఆసక్తికరమైన కథనాలతో రూపొందించిన ఒక చిన్న పుస్తకాన్ని ప్రధానమంత్రి శ్రీ నరేంద్ర మోదీ పంచుకున్నారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "వచ్చే వారం మన్-కీ-బాత్ కార్యక్రమం కోసం నాకు అనేక అంశాలు అందుతున్నాయి. యువకులు పెద్ద సంఖ్యలో తమ అభిప్రాయాలను పంచుకోవడం ఆనందంగా ఉంది. గత నెల ప్రసారమైన సంచిక లో చర్చించిన అంశాలపై ఆసక్తికరమైన కథనాలతో కూడిన ఒక చిన్న పుస్తకాన్ని ఇక్కడ చూడండి.
http://davp.nic.in/ebook/mkbhin2022/index.html" అని పేర్కొన్నారు.
ప్రధాన మంత్రి కార్యాలయం
పదిహేడో ప్రవాసి భారతీయ దివస్ సందర్భం లో సురినామ్ అధ్యక్షుని తో సమావేశమైనప్రధాన మంత్రి
ఇందౌర్ లో పదిహేడో ప్రవాసి భారతీయ దివస్  సందర్భం లో సురినామ్ అధ్యక్షుడు శ్రీ చంద్రికా ప్రసాద్ సంతోఖీ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. అధ్యక్షుడు శ్రీ సంతోఖీ 2023 జనవరి 7 తేదీ మొదలుకొని 14వ తేదీ వరకు భారతదేశం లో ఆధికారికం గా పర్యటిస్తున్నారు. అంతేకాకుండా, పదిహేడో ప్రవాసీ భారతీయ దివస్ కార్యక్రమాని కి ఆయన ఒక విశిష్ఠ గౌరవ అతిథి గా కూడా ఉన్నారు.
ఉభయ నేత లు వారి యొక్క సమావేశం లో హైడ్రోకార్బన్స్, రక్షణ, సముద్ర సంబంధి సురక్ష, డిజిటల్ ఇనిశియేటివ్స్ ఎండ్ ఐసిటి మరియు సామర్థ్య నిర్మాణం సహా పరస్పరం ప్రయోజనకారి రంగాల లో సహకారం అనే అంశం పై చర్చలు జరిపారు.
సురినామ్ లైన్స్ ఆఫ్ క్రెడిట్ ను అందుకొన్న నేపథ్యం లో సురీనామ్ తాలూకు రుణాల ను భారతదేశం పున: వ్యవస్థీకరించడాన్ని సురినామ్ ప్రశంసించింది.
రాష్ట్రపతి శ్రీమతి ద్రౌపది ముర్ము తో అధ్యక్షుడు శ్రీ సంతోఖీ చర్చల ను జరపడం తో పాటు గా 2023 జనవరి 10వ తేదీ నాడు పిబిడి సమాపక సమావేశాని కి మరియు ప్రవాసి భారతీయ సమ్మాన్ పురస్కార ప్రదాన కార్యక్రమాని కి కూడా ఆయన హాజరు కానున్నారు. ఇందౌర్ లో గ్లోబల్ ఇన్ వెస్టర్స్ సమిట్ ప్రారంభిక కార్యక్రమం లో కూడా ఆయన పాలుపంచుకొంటారు. ఆ తరువాత ఆయన అహమదాబాద్ ను మరియు న్యూ ఢిల్లీ ని సందర్శించనున్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కొత్త వ్యవసాయ చట్టాలపై జమ్మూ & కాశ్మీర్ లోని ఉద్దంపూర్ జిల్లా రాంనగర్ తహశీల్ లోని బసంత్ గఢ్ , చౌకీ బ్లాకు అభివృద్ధి కమిటీల అధ్యక్షులు, రైతులు, గ్రామ సర్పంచులతో సమావేశమైన కేంద్ర మంత్రి డాక్టర్ జితేంద్రసింగ్
కొంతమంది స్వార్ధంతో స్వప్రయోజనాల కోసం రైతు సమాజానికి శత్రువుల వలె మరియు దోపిడీదారులకు మద్దతుగా కొత్త వ్యవసాయ చట్టాన్ని వ్యతిరేకిస్తున్నారని కేంద్ర మంత్రి డాక్టర్ జితేంద్ర సింగ్ సోమవారం అన్నారు. ప్రధానమంత్రి నరేంద్ర మోదీ ప్రవేశపెట్టిన వ్యవసాయ సంస్కరణల వాళ్ళ రైతులు తమ పంట ధరను ఎంపిక చేసుకునే శ్వేతచ్చ ఉంటుందని అంతేకాక తమకు నచ్చిన ధరకు పంటను అమ్ముకోవచ్చని తద్వారా ఎక్కువ మంది కొనుగోలుదారులు అందుబాటులో ఉంటారని మంత్రి తెలిపారు. అంతేకాక ఇదివరకే ఏర్పాటైన కనీస మద్దతు ధర వ్యవస్థలో కొనసాగవచ్చని అన్నారు.
గ్రామం, పంచాయత్, బ్లాకు స్థాయిలో రైతులు, ప్రజా ప్రతినిధులతో సమావేశాలు, పరస్పర అభిప్రాయ వ్యక్తీకరణ కొనసాగింపుగా డాక్టర్ జితేంద్ర సింగ్ జమ్మూ & కాశ్మీర్ లోని ఉద్దంపూర్ జిల్లా రాంనగర్ తహశీల్ లోని బసంత్ గఢ్ , చౌకీ బ్లాకు అభివృద్ధి కమిటీల అధ్యక్షులు, రైతులు, గ్రామ సర్పంచులతో మంత్రి సమావేశమయ్యారు.
వక్రోక్తి ఏమిటంటే గత అనేక సంవత్సరాలుగా మారువేషంలో రైతుల మద్దతుదారులమని చెప్పుకొంటూ మోదీ ప్రభుత్వ సంస్కరణలను వ్యతిరేకిస్తున్న వారు నిజానికి రైతుల పంటను తక్కువ ధరకు కొని ఎన్నో రేట్లు ఎక్కువకు అమ్ముతున్న వారితో కుమ్మక్కయ్యారని, దాని వల్ల మధ్య దళారులు, మార్కెటులో అక్రమాలు చేసేవారు తరతరాలుగా సంపన్నులవుతుండగా రైతు మాత్రం రోజు రోజుకు పేదరికంలో మగ్గిపోతున్నాడని ఆయన ఆరోపించారు.
రైతులపట్ల ఎలాంటి జాలి, దయ లేకుండా వ్యవహరించడం వల్ల అనేక మంది రైతులు బాధతో తెగించి ఆత్మహత్యలకు పాల్పడ్డారని
డాక్టర్ సింగ్ అన్నారు. ఇప్పుడు మోదీ ప్రభుత్వం తీసుకువచ్చిన సంస్కరణలు, భద్రతా చర్యల వల్ల విపత్కర పరిస్థితుల్లో రైతులకు ఊరట లభించే ఏర్పాటు జరిగిందని అన్నారు.
గత ఆరేళ్ళ అనుభవాల దృష్ట్యా మోదీ ప్రభుత్వ ఉద్దేశాలను అనుమానించేందుకు ఆస్కారమే లేదని డాక్టర్ జితేంద్ర సింగ్ ఉద్ఘాటించారు. గతంలో ఏ ప్రభుత్వం కనీసం యోచించని అనేక సంస్కరణలకు రూపకల్పన చేసి అమలు చేసిందని, వాటిలో భూసార పరీక్ష కార్డు, రైతుల ఖాతాలలో నగదు డిపాజిట్ చేసే ప్రధాన మంత్రి సమ్మాన్ కిసాన్ నిధి, ఫసల్ బీమా యోజన, వేప పూత పూసిన యూరియా మరియు రైతు ఉత్పత్తుల సంఘాల ఏర్పాటు వంటివి ఉన్నాయి.
మంత్రితో జరిపిన సమావేశంలో తమ అభిప్రాయాలు వెలిబుచ్చిన స్థానిక రైతులు, సర్పంచులు మరియు బ్లాకు అభివృద్ధి కమిటీల అధ్యక్షులతో కేవల్ సింగ్ పరిహార్, ఉపదేశ్ కుమార్, రమేశ్ కుమార్, ఆకాశ్ సింగ్, రాంలాల్ వర్మ, దీప్ సింగ్, మఖ్నా దేవి మరియు ఇతరులు ఉన్నారు. ప్రజల్లో క్రియాశీలురు రాజిందర్ శర్మ, సుమిత్ గుప్తా, మొహిందర్ సింగ్, రతన్ శర్మ మరియు ఇతరులు కూడా తమ అభిప్రాయాలు వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 116.54 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.69 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,16,54,44,605
|
|
అందుబాటులోని నిల్వలు
|
|
15,69,46,111
116.54 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 15.69 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
ఇండో-పసిఫిక్ ఇకానామిక్ ఫ్రేమ్ వర్క్ ఫార్ ప్రాస్ పెరిటీ  నుప్రారంభించడానికి ఏర్పాటైన కార్యక్రమం లో ప్రధాన మంత్రి పాల్గొన్నారు
ప్రధాన మంత్రి శ్రీ నరేంద్ర మోదీ టోక్యో లో ఈ రోజు న ఇండో-పసి ఇకానామిక్ ఫ్రేమ్ వర్క్ ఫార్ ప్రాస్ పెరిటీ  ని ఏర్పాటు చేయడాని కి సంబంధించిన చర్చల ను ప్రారంభించేందుకు నిర్వహించిన ఒక కార్యక్రమం లో పాలుపంచుకొన్నారు. ఈ కార్యక్రమం లో యుఎస్ఎ అధ్యక్షుడు శ్రీ జోసెఫ్ ఆర్. బైడెన్, జపాన్ ప్రధాని శ్రీ కిశిదా ఫుమియో కూడా పాల్గొన్నారు. వారితో పాటు ఇతర భాగస్వామ్య దేశాలు అయినటువంటి ఆస్ట్రేలియా, బ్రునెయి, ఇండోనేశియా, కొరియా గణతంత్రం, మలేశియా, న్యూజీలేండ్, ఫిలీపీన్స్, సింగపూర్, థాయీలేండ్ ఇంకా వియత్ నామ్ ల నేతలు కూడాను వర్చువల్ మాధ్యమం ద్వారా ఈ కార్యక్రమం లో పాల్గొన్నారు.
ఐపిఇఎఫ్ కు సంబంధించినటువంటి కీలకమైన అంశాల ను గురించి ప్రముఖం గా ప్రస్తావించే ఒక సంయుక్త ప్రకటన ను జారీ చేయడం జరిగింది.
ఇండో-పసిఫిక్ రీజియన్ లో ప్రతిఘాతుకత్వాన్ని, స్థిరత్వాన్ని, సమగ్రత ను, ఆర్థిక వృద్ధి ని, నిష్పాక్షికత్వాన్ని మరియు ప్రతిస్పర్ధాత్మకత ను పెంపొందింపచేసే ఉద్దేశ్యం తో ప్రాతినిధ్య దేశాల మధ్య ఆర్థిక భాగస్వామ్యాన్ని బలపరచాలి అనేది ఐపిఇఎఫ్ కోరుకొంటోంది.
ప్రారంభ కార్యక్రమాన్ని ఉద్దేశించి ప్రధాన మంత్రి ప్రసంగిస్తూ, ఐపిఇఎఫ్ తాలూకు ప్రకటన ఇండో-పేసిఫిక్ రీజియన్ ను ప్రపంచ ఆర్థిక ప్రగతి కి చోదక శక్తి గా తీర్చిదిద్దడాని కి లక్షించినటువంటి ఒక సామూహిక ఆకాంక్ష యొక్క ప్రకటన అని పేర్కొన్నారు. భారతదేశం ఇండో-పసిఫిక్ రీజియన్ లో చారిత్రికం గా వ్యాపారపరమైన రాక పోకల కు ఒక కేంద్రం గా ఉండింది. మరి గుజరాత్ లోని లోథల్ లో ప్రపంచం లో కెల్లా అత్యంత పాతది అయినటువంటి వాణిజ్య ప్రధానమైన ఓడరేవు నెలకొంది. ఇండో-పసిఫిక్ ప్రాంతం లో ఎదురయ్యే ఆర్థిక సవాళ్ళ కు తట్టుకొని నిలవడం కోసం ఉమ్మడి మరియు సృజనాత్మక పరిష్కారాల ను వెదకాలని ప్రధాన మంత్రి పిలుపునిచ్చారు.
అన్ని వర్గాల ను కలుపుకొని పోయేటటువంటి మరియు ఆటు పోటుల కు తట్టుకొని నిలువగలిగేటటువంటి ఐపిఇఎఫ్ కోసం అన్ని ఇండో-పసిఫిక్ దేశాల తో కలసి పని చేయాలని భారతదేశం కంకణం కట్టుకొందనే అభిప్రాయాన్ని ప్రధాన మంత్రి వ్యక్తం చేశారు. ఐఇపిఎఫ్ ప్రతిఘాతుకత్వం తో కూడిన సరఫరా వ్యవస్థ కు 3 ‘టి’ ల  పునాది అవసరం అని ఆయన నొక్కి చెప్పారు. ట్రస్ట్ , ట్రాన్స్ పరెన్సీ  మరియు టైమ్ లీ నెస్  అనేవే ఆ మూడు ‘టి’ లు అని వివరించారు.
ఒక స్వతంత్రంమైనటువంటి, తెరచి ఉంచినటువంటి, అన్ని వర్గాల కు స్థానం ఉండేటటువంటి ఇండో-పసిఫిక్ ప్రాంతం భారతదేశం యొక్క ఆకాంక్ష గా ఉంది. మరి ఇతర భాగస్వామ్య దేశాల మధ్య ఆర్థిక సహకారాన్ని గాఢతరం గా మలచడం కోసం నిరంతర వృద్ధి , శాంతి మరియు సమృద్ధి కీలకం అని భారతదేశం విశ్వసిస్తోంది. ఐపిఇఎఫ్ లో భాగం గా భాగస్వామ్య దేశాల కు సహకరించడాని కి ఈ ప్రాంతం లో ప్రాంతీయ, ఆర్థిక సంధానం, ఏకీకరణ మరియు వ్యాపారం, ఇంకా పెట్టుబడుల కు ప్రోత్సాహాన్ని ఇచ్చే దిశ లో కృషి చేయాలని అభిలషిస్తోంది.
ఐపిఇఎఫ్ ను ఏర్పాటు చేయడం కోసం ఈ రోజు న మొదలైన ప్రక్రియ తో పాటు గా భాగస్వామ్య దేశాల ఆర్థిక సహకారాన్ని బలపరచుకోవడం మరియు ఉమ్మడి లక్ష్యాల ను సాధించే విషక్ష్ లో ప్రత్యేక దృష్టి సారిస్తూ, చర్చల ను మొదలు పెట్టడం జరుగుతుంది.